仙巖道間
作者：趙蕃
朝代：宋

paragraphs: 茲巖如許深，中乃一物無。
非仙莫能幻，故即巖之呼。
何代有禪衲，孑焉寄褐蒲。
名字不可考，種松今欲枯。
我來值雪後，陰崖盡成晡。
茶罷攝衣起，巾車問前途。
前岡雲氣敷，後嶺兩脚暗。
宵安禮賢枕，蚤赴天心飯。
奔馳亦云極，憇息寧卹蹔。
自猶厭登車，况乃躬負擔。
行年甫三十，道里遍千萬。
懷哉坐一饑，使我歷諸患。
長卿病故多，次山仕真漫。
盍整舊詩書，歸歟老山澗。